**Nagyacsád Község Önkormányzata**

**8521 Nagyacsád, Deák Ferenc u. 1-3.**

**ikt.szám: ……../2015.**

**J E G Y Z Ő K Ö N Y V**

**Készült:** Nagyacsád község Önkormányzata Képviselő-testületének 2015. február 12.-án 18 óra 00 perckor megtartott nyilvános testületi üléséről.

**Helye:** Nemesgörzsönyi Közös Önkormányzati Hivatal Nagyacsádi Kirendeltsége

**Jelen vannak:**

 Szalóky Nándor Polgármester

 Szakács Balázsné alpolgármester

 Gyenge András

 Szórád Zoltán

 Tima Zoltán Ferenc

 képviselők

**Távol van**: - fő

**Tanácskozási joggal jelen van:** Novák Edit aljegyző

**Érdeklődő:** 1 fő

Szalóky Nándor Polgármester: Köszönti a képviselőket. Megállapítja, hogy az ülés határozatképes, mivel a megválasztott 5 fő képviselőből 5 fő jelen van. Az ülést megnyitja. Ismerteti szóban a kiküldött napirendi pontokat. Mivel kiegészítés, kérdés nem érkezett, felkéri a képviselő-testületet, hogy szavazzon a napirend elfogadásáról.

Nagyacsád község Önkormányzatának Képviselő-testülete 5 igen szavazattal, tartózkodás és ellenszavazat nélkül a következő határozatot hozta:

**1/2015.( II.12.) önkormányzati határozat**

Nagyacsád Község Önkormányzatának képviselő-testülete 2014. november 20.-i ülésének napirendjét az alábbiak szerint határozza meg:

1. A települési hulladékkal kapcsolatos hulladékgazdálkodási közszolgáltatásról szóló …/2015. (..) önkormányzati rendelet elfogadása

Előadó: polgármester

1. Az Önkormányzat Szervezeti és Működési Szabályairól szóló 13/2014.(XI.13.) önkormányzati rendelet módosításáról szóló …/2015. (…) önkormányzati rendelet elfogadása

Előadó: polgármester

1. Nagyacsád Község Önkormányzat 2015. évi költségvetésének elfogadása

Előadó: polgármester

1. Nemesgörzsönyi Közös Önkormányzati Hivatal 2015. évi költségvetésének elfogadása

Előadó: polgármester

1. 2015. évi munkaterv elfogadása

Előadó: polgármester

1. Vegyes ügyek

Előadó:polgármester

**Napirendek tárgyalása:**

1. **A települési hulladékkal kapcsolatos hulladékgazdálkodási közszolgáltatásról szóló …/2015. (..) önkormányzati rendelet elfogadása**

**Előadó: polgármester**

Szalóky Nándor polgármester elmondja, hogy az előterjesztést mindenki megkapta, áttanulmányozhatta. Megkérdezi, hogy az előterjesztéssel kapcsolatban van-e valakinek kérdése, hozzászólása?

Szalóky Nándor polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Nagyacsád Község Önkormányzat Képviselő-testülete 5 igen szavazattal, ellenszavazat, tartózkodás nélkül a következő rendeletet alkotja:

**1/2015.(II.23.) önkormányzati rendelete**

Nagyacsád község Önkormányzat Képviselő-testülete úgy döntött, a települési hulladékkal kapcsolatos hulladékgazdálkodási közszolgáltatásról és a közterületek tisztántartásáról szóló, fenti számú rendeletét az előterjesztésben foglaltaknak megfelelően megalkotja.

**2.)Az Önkormányzat Szervezeti és Működési Szabályairól szóló 13/2014.(XI.13.) önkormányzati rendelet módosításáról szóló …/2015. (…) önkormányzati rendelet elfogadása**

**Előadó: polgármester**

Szalóky Nándor polgármester elmondja, hogy az előterjesztést mindenki megkapta. Törvényi változás miatt a népi kezdeményezés részt hatályon kívül kell helyezni.

Megkérdezi, hogy az előterjesztéssel kapcsolatban van-e valakinek kérdése, hozzászólása?

Szalóky Nándor polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Nagyacsád Község Önkormányzat Képviselő-testülete 5 igen szavazattal, ellenszavazat, tartózkodás nélkül a következő rendeletet alkotja:

**2/2015.(II.23.) önkormányzati rendelete**

Nagyacsád község Önkormányzat Képviselő-testülete úgy döntött, hogy az Önkormányzat Szervezeti és Működési Szabályzatáról szóló 11/2014.(XI.12.) önkormányzati rendelet módosításáról szóló, fenti számú rendeletét az előterjesztésben foglaltaknak megfelelően megalkotja.

**3.)Nagyacsád Község Önkormányzat 2015. évi költségvetésének elfogadása**

**Előadó: polgármester**

Szalóky Nándor polgármester elmondja, hogy az előterjesztést mindenki megkapta. Ismerteti a költségvetés tartalmát. Megkérdezi, hogy az előterjesztéssel kapcsolatban van-e valakinek kérdése, hozzászólása.

Szórád Zoltán képviselő megkérdezi, hogy mi az az FHT?

Szalóky Nándor polgármester elmondja, hogy a foglalkoztatást helyettesítő támogatás rövidítése. Ha az ügyfél 365 napig együttműködési kötelezettségének eleget tesz, jogosulttá válik rá. Évente 30 nap munkaviszonyt kell felmutatnia.

Szórád Zoltán képviselő megkérdez, hogy autó 10 M Ft törlesztés mi?

Szalóky Nándor polgármester elmondja, hogy az áfát fizette ki az önkormányzat sajt erőből, a 10 M Ft-ra támogatásra megelőlegező hitelt lett felvéve. Decemberben megtörtént az utolsó ellenőrzés, és az év végén kiutalták a 10 M Ft támogatást, melyet az év elején fizetett vissza az önkormányzat.

Szórád Zoltán képviselő megkérdezi, a közvilágítással kapcsolatban, hogy a Szakácsék előtt nincs lámpa, nem lehetne-e lámpát feltenni, oszlop van.

Szalóky Nándor polgármester elmondja, hogy kérhet árajánlatot a felszerelésre.

Tima Zoltán Ferenc képviselő elmondja, hogy végig kellene menni a falun, és megnézni, hogy hol van ilyen probléma.

Szalóky Nándor polgármester elmondja, hogy a segélyezési rendszer átalakul, az FHT-t elviszi a járás, a lakásfenntartási támogatás megszűnik. Új rendeletet kell alkotni a szociális segély szabályainak megállapítására.

Szakács Balázsné képviselő megkérdezi, hogy a közvilágításra többet kap az önkormányzat? Az előző évben alig volt rá elég, most úgy tűnik még marad is. Elmondja, hogy a buszvárónál nagy a kátyú, valamit csinálni kellene vele.

Szalóky Nándor polgármester megkérdezi, hogy az előterjesztéssel kapcsolatban van-e még valakinek kérdése, hozzászólása?

Szalóky Nándor polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Nagyacsád Község Önkormányzat Képviselő-testülete 5 igen szavazattal, ellenszavazat, tartózkodás nélkül a következő rendeletet alkotja:

**3/2015.(II.23.) önkormányzati rendelete**

Nagyacsád község Önkormányzat Képviselő-testülete úgy döntött, hogy az önkormányzat 2015. évi költségvetéséről szóló,fenti számú rendeletét az előterjesztésben foglaltaknak megfelelően megalkotja.

**4.)Nemesgörzsönyi Közös Önkormányzati Hivatal 2015. évi költségvetésének elfogadása**

**Előadó: polgármester**

Szalóky Nándor polgármester elmondja, hogy az előterjesztést mindenki megkapta. Elmondja, hogy eddig a pénzügyi asszisztenst 4 falu fizette, de az idei évtől mind a hét település. Magyargencsen lesz egy nyugdíjazás, valamint Nemesgörzsönyben 1 fő prémium éves szintén nyugdíjba megy.

Szalóky Nándor polgármester megkérdezi, hogy az előterjesztéssel kapcsolatban van-e még valakinek kérdése, hozzászólása?

Szalóky Nándor polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Nagyacsád Község Önkormányzat Képviselő-testülete 5 igen szavazattal, ellenszavazat, tartózkodás nélkül a következő határozatot hozta:

**2/2015.(II.12.) önkormányzati határozat**

Nagyacsád Község Önkormányzatának képviselő- testülete úgy döntött, hogy a Nemesgörzsönyi Közös Önkormányzati Hivatal 2015 évi költségvetését az előerjesztésnek megfelelően elfogadja.

Felelős: jegyző

Határidő: azonnal

**5.)2015. évi munkaterv elfogadása**

**Előadó: polgármester**

Szalóky Nándor polgármester elmondja, hogy az előterjesztést mindenki megkapta, áttanulmányozhatta. Elmondja, hogy a tavalyi év alapján előre látható napirendek kerültek bele, de szükség szerint ülésezni fog a testület.

Szalóky Nándor polgármester megkérdezi, hogy az előterjesztéssel kapcsolatban van-e még valakinek kérdése, hozzászólása?

Szalóky Nándor polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Nagyacsád Község Önkormányzat Képviselő-testülete 5 igen szavazattal, ellenszavazat, tartózkodás nélkül a következő határozatot hozta:

**3/2015.(II.12.) önkormányzati határozat**

Nagyacsád község Önkormányzatának Képviselő-testülete úgy döntött, hogy a Nagyacsád Község Önkormányzat Képviselő-testületének 2015.évi munkatervet a javaslat szerint elfogadja.

Felelős:polgármester

Határidő:azonnal

6.)Vegyes ügyek

Előadó:polgármester

Szalóky Nándor polgármester elmondja, hogy a Veszprém Megyei Kormányhivatal járási ügysegédet küld a településekre, hogy az ügyintézést helybe vigye. Nagyacsád esetében ez az időpont szerdán 14.30-17.00 órakor lesz. Ehhez megállapodás megkötésére van szükség. Két határozati javaslat került kiküldésre. Javasolja a második határozati javaslat megkötését, mert ha menet közben az időpont változik, nem szükséges újra összehívni a testületet. A módosításról utólag a következő ülésen tájékoztatást ad.

Tima Zoltán Ferenc képviselő megkérdezi, hogy mi lesz a dolga?

Novák Edit aljegyző elmondja, hogy a járási hivatal hatáskörébe tartozó ügyekben segíti az ügyintézést. Kérelmek kitöltését segíti, elviszi, hogy ha nem szükséges a személyes megjelenés.

Szalóky Nándor polgármester elmondja a második határozati javaslat elfogadását.

Megkérdezi, hogy az előterjesztéssel kapcsolatban van-e még valakinek kérdése, hozzászólása?

Szalóky Nándor polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Nagyacsád Község Önkormányzat Képviselő-testülete 5 igen szavazattal, ellenszavazat, tartózkodás nélkül a következő határozatot hozta:

**4/2015.(II.12.) önkormányzati határozat**

Nagyacsád Önkormányzatának Képviselő-testülete a települési ügysegédi feladatok ellátására vonatkozóan a Veszprém Megyei Kormányhivatallal kötendő megállapodás-tervezetben foglaltakkal egyetért.

A Képviselő-testület felhatalmazza a polgármestert a megállapodás aláírására, valamint annak az ügyfélfogadás időpontja, időtartama vonatkozásában jövőben esedékessé váló szükség szerinti módosításainak aláírására.

A Képviselő-testület utasítja a Polgármestert, hogy az ügysegédi feladatok ellátására vonatkozóan aláírt megállapodás esetleges módosításáról a soron következő ülésén tájékoztassa a Képviselő-testületet.

Határidő: azonnal, illetve folyamatos

Felelős: Polgármester

Szalóky Nándor polgármester tájékoztatja a testületet, hogy a település nem rendelkezik vízkárelhárítási tervvel. Szerencsére a települést vízfolyás nem veszélyezteti, a Marcal messze van. Javasolja, hogy a következő évben kerüljön elkészítésre.

A Képviselő-testület a javaslattal egyetért.

Tima Zoltán Ferenc képviselő elmondja, hogy a bekötő utak rekonstrukciójára kellene megoldást találni. A probléma mindenkit érint, azt is aki felhordja a sarat, és azt is aki elé felhordják. Az út elejét kellene javítani, az aljzatot, ami lerázza a sara, mire az útra ér. A gazdákkal kellene beszélni.

Szalóky Nándor polgármester elmondja, hogy kb. 50 méterre kellene megoldást találni.

Tima Zoltán Ferenc képviselő elmondja, hogy először a föld használókat kellene megszólítani. A törött járdalap, ami ki lett hordva, az nem megoldás, kevés. Kb. 100 métert kellene megcsinálni. Egy gázló jellegűt kellene csinálni.

Szalóky Nándor polgármester elmondja, hogy rázókő szerű kellene. Nagyon drága. Kért árajánlatot falimurvára, 2600 Ft+áfa/m3.

Szórád Zoltán képviselő elmondja, hogy a Varga Sándorral kellene beszélni, de egyedül biztos nem tud segíteni. Össze kellene hívni a gazdákat.

Szalóky Nándor polgármester megkérdezi, hogy van-e még valakinek kérdése, hozzászólása?

Megállapítom, hogy a Képviselő-testület nyilvános ülésén megtárgyalandó további napirend nincs, kérdés, bejelentés hiányában a 2015. február 12-i nyilvános ülést 18 óra 33 perckor berekeszti.

 K.m.f.

**Szalóky Nándor Ivanics Barbara**

 **polgármester jegyző**

**A jegyzőkönyv tartalmáért felel:**

**Novák Edit**

**aljegyző**